Seu de Santa María d'o Romeral de Monzón

A seu de Santa María d'o Romeral de Monzón ye un templo catolico situato en a ciudat de Monzón, en a Cinca Meya, Aragón. Ye seu d'a diocesi de Balbastro-Monzón chunto a la seu de Balbastro. Ye declarata molimento historico-artistico.

Historia
Fue construita entre zaguerías d'o sieglo XII y primerías d'o sieglo XIII, sobre una ilesia anterior, consagrata en 1098. A o largo d'a Edat Meya estió seu en cuantas ocasions d'as corz d'o reino y d'a corona d'Aragón. Mientres o sieglo XVII se facioron una serie d'actuacions en o templo, perdiendo-se o claustro romanico y construyindo-se-ie a cripta y o campanar actuals, en estilos barroco y mudéchar. Iglesia de Santa María del Romeral de Monzón En 1904 se reformó a torre metendo-le un nuevo reloch. Catedral de Santa María del Romeral

Caracteristicas
A estructura d'o templo ye formata por tres naus coronatas por vueltas de canyón rematatas en tres respectives ábsides. Dos d'os ábsides son tipicament barrocos, presentando a caracteristica forma semicircular. L'atro d'éls, o d'o Evanchelio, fue reformato posteriorment, estando substituito por una capiella gotica. Os capitels que s'alzan amuestran una decoración tipicamente cisterciense, sin de representacions de feguras humanas. Catedral de Monzón

O campanar tien ueito campanas, dos d'ellas anteriors a la guerra civil (una de 1904 y atra de 1930), una de 1940 y atras cinco de 1999.

Referencias

Se veiga tamién
Diocesi de Balbastro-Monzón

Monzón
Categoría:Molimentos d'a Cinca Meya
Categoría:Molimentos d'a provincia de Uesca
Categoría:Ilesias d'a Cinca Meya
Categoría:Ilesias d'a provincia de Uesca
*
*
Categoría:Ilesias d'Aragón adedicadas a santa María
Categoría:Ilesias romanicas d'Aragón
Categoría:Edificios que han albergau sesions d'as Corz d'o Reino d'Aragón
Categoría:Molimentos de Monzón